Kit Kjærsgaard oplever, at antallet af patienter, der selv betaler for psykiatrisk behandling, stiger.

I 2017 var det 27 patienter. I 2018 var det 84, og i de første tre måneder af 2019 har 34 patienter selv betalt for deres behandling, viser Skovhus' egne tal.

Vi ser den enlige mor, der tager et lån i banken, og familien, der sælger den ene bil eller bruger mormors arv for at finansiere det her. Kit Kjærsgaard, direktør for Skovhus Privathospital

- Vi ser den enlige mor, der tager et lån i banken, og familien, der sælger den ene bil eller bruger mormors arv for at finansiere det her. Det er jo, fordi man står som forældre og er så desperate og ønsker så brændende at få nogen, der kan hjælpe, siger Kit Kjærsgaard.

Ofte har patienterne været indlagt i det offentlige, inden de kommer til Skovhus, fortæller sygehusdirektøren. Patienterne kommer med historier, der giver indtryk af, at den offentlige psykiatri er presset, som DR har fortalt de seneste dage.

Læs også : Psykiatere udskriver syge patienter hver uge

- Helt generelt får de ikke det, de havde håbet på i den offentlige psykiatri. Det er ikke, fordi de læger og det sundhedspersonale i det offentlige er dårligere, end de læger jeg har. Det er simpelthen de rammer, de har, som gør, at de ikke kan give den behandling, siger Kit Kjærsgaard.

Partierne om psykiatrien DR har spurgt de 13 partier, der stiller op til Folketinget, hvordan de opfatter forholdene i psykiatrien, og hvad der skal gøres ved det. Du kan se, hvad de svarer ved at klikke her.

Hvad mener du om, at I som privathospital dækker nogle af de opgaver, som det offentlige sundhedssystem skulle tage sig af?

- Hvis du spørger mig som skattebetalende borger, så er jeg dybt bekymret over den udvikling, der har været de senere år, som ser ud til at fortsætte. Hvis du spørger mig som direktør for Skovhus Privathospital, så er jeg både glad og stolt over, at vi er i stand til at levere det, som patienterne efterspørger.

Det hele værd

Pernille Hvidlyk endte med at være indlagt på Skovhus Privathospital i 14 dage.

Prisen for indlæggelsen var 34.000 kroner. Bagefter har hun gået i terapi på hospitalet, og samlet set er regningerne løbet op i 55.000 kroner.

Hendes forældre har betalt det meste, men Pernille Hvidlyk har også brugt af sin egen opsparing. Hun synes, at det har været det hele værd. I dag er hun færdig med terapien, er ved at trappe ud af medicin og er begyndt på en uddannelse som kontorassistent.